1. ΝΟΜΟΘΕΤ. ΔΙΑΤΑΓΜΑ υπ’ αριθ. 3875 της 25/31 Οκτ. 1958 Περί συστάσεως Εθνικού Οργανισμού Ελληνικής Χειροτεχνίας. Έχοντες υπ’ όψει τας διατάξεις του άρθρ. 35 του Συντάγματος και την από 10 Οκτ. 1958 σύμφωνον γνώμην της κατά την παρ. 2 του αυτού άρθρ. 35 Ειδικής Επιτροπής εκ βουλευτών, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Σύστασις Άρθρ.1.-1.Συνιστάται Οργανισμός κοινωφελούς χαρακτήρος υπό την επωνυμίαν Εθνικός Οργανισμός Ελληνικής Χειροτεχνίας (Ε.Ο.Ε.Χ.), αποτελών Νομικόν Πρόσωπον Ιδιωτικού Δικαίου, εδρεύων εν Αθήναις και υπαγόμενος εις τον έλεγχον και εποπτείαν του Υπουργείου Βιομηχανίας. 2.Όπου εν τω παρόντι Ν.Δ/τι αναφέρεται η λέξις «χειροτεχνία» νοείται η εγχώριος χειροτεχνία, οικοτεχνία και η εργαστηριακή βιοτεχνία παραγωγής προϊόντων τέχνης. Άρθρ.2.-11.(Αναφέρονται εις τον σκοπόν, πόρους, διοίκησιν κλπ. του ανωτέρω οργανισμού, όστις κατηργήθη και αντικατεστάθη υπό του ΕΟΜΜΕΧ δια του Νόμ. 707/1977, κατωτ. αριθ. 3). Έλεγχος εξαγωγών Άρθρ.12.-Δια Β.Δ/των εκδιδομένων προτάσει των Υπουργών Εμπορίου και Βιομηχανίας μετά γνώμην του Δ.Σ. του Ε.Ο.Ε.Χ. δύναται να επιβάλληται ποιοτικός έλεγχος επί των εξαγομένων προϊόντων χειροτεχνίας, ως και των επιτοπίως διατιθεμένων. Δια των αυτών Β.Δ/των κανονίζεται ο τρόπος ως και πάσα λεπτομέρεια διεξαγωγής του ελέγχου και αι συνέπειαι τούτων. Παραρτήματα Άρθρ.13.-1.Το Δ.Σ. του Ε.Ο.Ε.Χ. δι’ αποφάσεώς του δύναται να ιδρύη παραρτήματα εις διαφόρους πόλεις,  σκοπόν έχοντα την τοπικήν παρακολούθησιν και ανάπτυξιν του έργου του Οργανισμού. 2.Κανονισμός, εκδιδόμενος υπό του Δ.Σ. του Ε.Ο.Ε.Χ. και εγκρινόμενος υπό του Υπουργού Βιομηχανίας, θέλει προβλέψει τα της συνθέσεως και αμοιβής του προσωπικού των, τα της λειτουργίας αυτών και της εν γένει αποστολής των. 3.Η Αγροτική Τράπεζα της Ελλάδος κατ’ εισήγησιν του ΕΟΕΧ δύναται να υποβοηθή την σύστασιν ειδικών συνεταιρισμών δια της χορηγήσεως των αναγκαιουσών πιστώσεων, αίτινες ως αντικείμενον θέλουσιν έχει την υπό συμφέροντας όρους προμήθειαν πρώτων υλών, την υπό καλλιτέρους όρους ανάπτυξιν της χειροτεχνίας και την διάθεσιν εις τε το εσωτερικόν και το εξωτερικόν των προϊόντων της χειροτεχνίας. 4.Οι κατά τα ως άνω ιδρυόμενοι συνεταιρισμοί διέπονται υπό των διατάξεων του Νόμ. 602, ως ετροποποιήθη ούτος μεταγενεστέρως. 5.Οι ως άνω συνεταιρισμοί τελούσιν υπό την τεχνικήν καθοδήγησιν του ΕΟΕΧ και των οργάνων αυτού, όσον αφορά τον ποιοτικόν έλεγχον των προϊόντων. Η εποπτεία και ο έλεγχος επί των ως άνω υπό της Αγροτικής Τραπέζης χρηματοδοτουμένων Συνεταιρισμών Χειροτεχνίας ασκείται κατά τας διατάξεις του άρθρ. 16 του Καταστατικού της (Νόμ. 4332 ως ετροποποιήθη). Ταπητουργικός Οργανισμός Άρθρ.14.-1.Από 1ης Ιαν. 1962 ο Ελληνικός Ταπητουργικός Οργανισμός αποτελεί Υπηρεσίαν του Ε.Ο.Ε.Χ. διατηρουμένης εν ισχύϊ της περί αυτού κειμένης νομοθεσίας μέχρις ου κανονισμός εκδοθησόμενος υπό του Δ.Σ. του Ε.Ο.Ε.Χ. και εγκρινόμενος δι’ αποφάσεως του Υπουργού Βιομηχανίας θέλει καθορίσει την όλην οργάνωσιν και λειτουργίαν του ΕΤΟ εν τω Ε.Ο.Ε.Χ. Όπου αναφέρονται εν τη περί Ε.Τ.Ο. νομοθεσία το Διοικητικόν αυτού Συμβούλιον και Διοικούσα Επιτροπή, νοούνται από της ως άνω ημερομηνίας το Διοικητικόν Συμβούλιον και η Εκτελεστική Επιτροπή του Ε.Ο.Ε.Χ. 2.Από της ρηθείσης ημερομηνίας ο Ε.Τ.Ο. παύει έχων την ιδιότητα του Ν.Π.Δ.Δ., άπασα δε η κατά την αυτήν ημερομηνίαν κινητή και ακίνητος περιουσία του Ε.Τ.Ο. περιέρχεται (Αντί της σελ. 244,21(α) Σελ. 244,21(β) Τεύχος 665 - Σελ. 43 Ελλην. Οργαν. Μικρομ.Μεταποιητ. Επιχ. & Χειροτεχν. - Ε.Ο.Μ.Μ.Ε.Χ. Α.Ε. 13.Ε.γ.1 δυνάμει του παρόντος εις τον Ε.Ο.Ε.Χ. όστις υπεισέρχεται ως καθολικός διάδοχος εις τα πάσης φύσεως ενεργητικά και παθητικά στοιχεία και πάσης φύσεως δικαιώματα και υποχρεώσεις του Ε.Τ.Ο. Η ούτω περιερχομένη εις τον Ε.Ο.Ε.Χ. ενεργητική κινητή και ακίνητος περιουσία του Ε.Τ.Ο. χρησιμοποιείται μέχρι τέλους του έτους 1963 αποκλειστικώς και μόνον δια την ανάπτυξιν του κλάδου της ταπητουργίας. 3.Δι’ αποφάσεως του Δ.Σ. το πάσης φύσεως προσωπικόν του Ε.Τ.Ο. αποτελούν από της υπαγωγής του Ε.Τ.Ο. εις τον Ε.Ο.Ε.Χ. προσωπικόν του Ε.Ο.Ε.Χ., εντάσσεται αναλόγως της υφ’ εκάστου εκτελουμένης εργασίας, εις ιδίους βαθμούς της ιεραρχίας, αποκλειομένης της μειώσεως των κατά την υπαγωγήν του Ε.Τ.Ο εις τον Ε.Ο.Ε.Χ. λαμβανομένων υπό τούτων αποδοχών. Ο παρά τω Ε.Τ.Ο. χρόνος υπηρεσίας των κατά τ’ ανωτέρω εντασσομένων εις τον Ε.Ο.Ε.Χ. υπαλλήλων του Ε.Τ.Ο λογίζεται κατά πάντα ως χρόνος υπηρεσίας αυτών εις τον Ε.Ο.Ε.Χ. 4.Δι’ αποφάσεων του επί της Βιομηχανίας Υπουργού, εκδιδομένων μετά γνώμην του Δ.Σ. του Ε.Ο.Ε.Χ. και δημοσιευομένων δια της Εφημερίδος της Κυβερνήσεως, επιλύεται παν ζήτημα προκύπτον εκ της εντάξεως του Ε.Τ.Ο. εις τον Ε.Ο.Ε.Χ., μη προβλεπόμενον υπό των διατάξεων του παρόντος Ν.Δ/τος. 5.Δι’ αποφάσεων του Δ.Σ. του Ε.Ο.Ε.Χ. δύναται ούτος κατά τας εκάστοτε παρουσιαζομένας ανάγκας να ενισχύη τον τομέα της ταπητουργίας και δι’ άλλων χρηματικών μέσων προς επίτευξιν του υπ’ αυτού επιδιωκομένου σκοπού. 6.Αι κατά την 1ην Ιαν. 1962 υφιστάμεναι επ’ ονόματι του Ε.Τ.Ο. ενοικιοστασιακαί μισθώσεις πάσης φύσεως ακινήτων συνεχίζονται αυτοδικαίως υπέρ του Ε.Ο.Ε.Χ., υπέρ ου και αι μισθώσεις αύται παρατείνονται, βάσει των ισχυόντων εκάστοτε ενοικιοστασιακών Δ/των ή άλλων διατάξεων. Η ισχύς του άρθρ. 14 ανεστάλη μέχρι της 1 Ιαν. 1965 δια της υπ’ αριθ. 181 της 2/13 Δεκ. 1961 πράξεως Υπ. Συμβουλίου ΦΕΚ Α΄ 227 και μέχρι της 1 Ιαν. 1966 δια της υπ’ αριθ. 235 της 22/30 Δεκ. 1964 ομοίας (ΦΕΚ Α΄ 256). Περαιτέρω ανεστάλη μέχρι 1 Ιαν. 1967 δια της υπ’ αριθ. 226 της 9/24 Δεκ. 1965 Π.Υ .Σ. (ΦΕΚ Α΄ 240). Και μέχρι 1 Ιαν. 1969 δια της υπ’ αριθ. 258 της 25 Νοεμ./20 Δεκ. 1966 Π.Υ .Σ. (ΦΕΚ Α΄ 278). Σελ. 244,22(β) Τεύχος 665 - Σελ. 44 Τελικαί διατάξεις Άρθρ.15.-1.Δια πράξεων των επί του Συντονισμού, της Βιομηχανίας και Εργασίας Υπουργών ρυθμίζονται άπαντα τα ζητήματα άτινα αναφέρονται εις τους όρους εργασίας, τας αμοιβάς ως και λοιπάς εργασιακάς σχέσεις των εις Σχολάς του Ε.Ο.Ε.Χ. και του Ε.Τ.Ο. εκπαιδευομένων ή εργαζομένων μαθητών, εφ’ όσον η εν αυταίς φοίτησις ή εργασία σκοπεί την εκμάθησιν τέχνης. 2.Τα της αμοιβής (κατά μονάδα εργασίας ή κατ’ αποκοπήν ή δια μικτού συστήματος ή άλλως πως) ως και τα των λοιπών εργασιακών σχέσεων των εις κωμοπόλεις πληθυσμού κατωτέρου των τεσσάρων χιλιάδων κατοίκων εκτελούντων κατ’ οίκον εργασίας δια λογαριασμόν του Ε.Ο.Ε.Χ. ή του Ε.Τ.Ο., δύναται να ρυθμίζωνται δια πράξεων των αυτών ως άνω Υπουργών.